豚骨湯愛好者一定要去試試！店入面唔大，但如果平日五點前後去可謂係得你一個霸場。Menu有基本三款畀大家揀，經典款係配腩肉、芽菜款都係腩肉，但多芽菜，重有係叉燒款，多叉燒，但係係肩肉。就肉新質地而言，腩肉比起肩肉香口，而肩肉比起腩肉有咬口。如果二人行，可選擇經典與叉燒各一，交換食就perfect。骨湯濃郁之餘，好夠層次。入口冇乜油膩嘅感覺。麵身偏硬，就算揀軟都係出面普通嘅程度而已。順帶一提，呢間啱啱入圍左倫敦二十大美食店之一，可見功力不錯。